stanford-oval/wikipedia huggingface dataset:
ויליאם בר
ביוגרפיה

אביו של בר היה יהודי שהמיר את דתו לנצרות קתולית ואילו אימו היא אירית ונוצרייה קתולית מלידה. בר למד באוניברסיטת קולומביה, הוא סיים תואר ראשון בממשל ב-1971, תואר שני בממשל ולימודי סין ב-1973. לאחר לימודיו עבד ב-CIA. ב-1977 סיים תואר JD בהצטיינות במשפטים באוניברסיטת ג'ורג' וושינגטון.
לאחר לימודי המשפטים עבד תחת שופט בית המשפט הפדרלי לערעורים במחוז קולומביה. ב-1982 מונה ליועץ בצוות מדיניות הפנים בממשלו של רונלד רייגן. ב-1983 עזב את הבית הלבן ושימש עורך דין ושותף במשרד עורכי דין Shaw, Pittman, Potts & Trowbridge בוושינגטון די. סי.
ב-1989 מונה לעוזרו של התובע הכללי של ארצות הברית, ב-1990 מונה לסגן התובע הכללי ובנובמבר 1991 מונה לתובע הכללי תחת נשיא ארצות הברית ג'ורג' הרברט ווקר בוש הוא כיהן בתפקיד עד ינואר 1993. במהלך תפקידו הוביל את התמודדות המשרד עם הפיגוע בטיסה 103 של פאן אמריקן, משבר המשכנתאות (אנ') ומלחמת המפרץ.
לאחר סיום כהונתו של הנשיא בוש, שימש כיועץ משפטי וסגן נשיא של חברת התקשורת GTE ולאחר רכישתה בשנת 2000 כיועץ המשפטי וסגן נשיא של החברה המאוחדת ורייזון תקשורת עד 2008. בהמשך שימש עורך דין פרטי בחברת Kirkland & Ellis במהלך כשנה וב-2017 חזר לייעץ בחברה.
בדצמבר 2018 הכריז נשיא ארצות הברית דונלד טראמפ על מינויו של בר לתובע הכללי. הוא נכנס לתפקידו ב-14 בפברואר 2019.
בר טען כי הדמוקרטיה בארצות הברית נועדה כדי לשמור על חופש הדת, והתבססה על כך שהציבור האמריקאי הוא דתי ומגביל את עצמו בגלל המחויבות לערכי ומצוות הדת. לעומת זאת, במאה ה-21 ישנה עזיבה של האמונה הדתית לטובת חיים של הפקרות ונהנתנות, וכפייה אנטי דתית בתקשורת, בתרבות ואף במסגרת החוק.
בשנת 2020 הופיע ברשימה השנתית של מגזין טיים, טיים 100. ב-15 בדצמבר 2020 הכריז על התפטרותו מהתפקיד, שתיכנס לתוקף ב-23 בדצמבר.
ב-14 בדצמבר 2020 הודיע הנשיא טראמפ באמצעות הטוויטר שבר יתפטר מתפקידו ב-23 בדצמבר. בר עצמו אישר את ההתפטרות במכתב שהעביר לנשיא באותו יום.
בר נשוי לכריסטין והם הורים לשלושה.
הערות שוליים

↑  Attorney General William P. Barr Delivers Remarks to the Law School and the de Nicola Center for Ethics and Culture at the University of Notre Dame, www.justice.gov, ‏2019-10-14 (באנגלית)
↑  William Barr: The 100 Most Influential People of 2020, Time
↑  מייקל באלסמו, Trump says Barr resigning, will leave before Christmas, באתר AP‏, 15 בדצמבר 2020 (באנגלית)
↑  Benner, Katie (December 14, 2020). "William Barr Is Out as Attorney General". The New York Times.
↑  Barr, William P. (December 14, 2020). "(Resignation)". Letter to President Donald J. Trump.
| הקבינט של ארצות הברית בממשל הראשון של דונלד טראמפ ארצות הברית |
| --- | --- | --- |
| בעלי תפקידים על פי חוק | בעלי תפקידים על פי חוק |  |
| סגן הנשיא | מייק פנס (2017–2021) |  |
| מזכיר המדינה | רקס טילרסון (2017–2018) • מייק פומפאו (2018–2021) |  |
| מזכיר האוצר | סטיבן מנושין (2017–2021) |  |
| מזכיר ההגנה | ג'יימס מאטיס (2017–2019) • מארק אספר (2019–2020) |  |
| התובע הכללי | ג'ף סשנס (2017–2018) • ויליאם בר (2019–2020) |  |
| מזכיר הפנים | ראיין זינקי (2017–2019) • דייוויד ברנהרדט (2019–2021) |  |
| מזכיר החקלאות | סאני פרדו (2017–2021) |  |
| מזכיר המסחר | וילבור רוס (2017–2021) |  |
| מזכיר העבודה | אלכסנדר אקוסטה (2017–2019) • יוג'ין סקאליה (2019–2021) |  |
| מזכיר הבריאות ושירותי האנוש | טום פרייס (2017) • אלכס אזר (2018–2021) |  |
| מזכיר השיכון והפיתוח העירוני | בן קרסון (2017–2021) |  |
| מזכירת התחבורה | איליין צ'או (2017–2021) |  |
| מזכיר האנרגיה | ריק פרי (2017–2019) • דן ברוייט (2019–2021) |  |
| מזכירת החינוך | בטסי דבוס (2017–2021) |  |
| המזכיר לענייני חיילים משוחררים | דייוויד שולקין (2017–2018) • רוברט וילקי (2018–2021) |  |
| מזכיר ביטחון המולדת | ג'ון קלי (2017) • קירסטן נילסן (2017–2019) |  |
| בעלי תפקידים ברמת קבינט | בעלי תפקידים ברמת קבינט |  |
| מנהל הסוכנות להגנת הסביבה | סקוט פרואיט (2017–2018) • אנדרו וילר (2018–2021) |  |
| מנהל משרד הניהול והתקציב | מיק מולבני (2017–2020) • ראסל ווט (2020–2021) |  |
| ראש המודיעין הלאומי | דן קואטס (2017–2019) • ג'ון רטקליף (2020–2021) |  |
| ראש ה-CIA | מייק פומפאו (2017–2018) • ג'ינה הספל (2018–2021) |  |
| נציב הסחר של ארצות הברית | רוברט לייטהייזר (2017–2021) |  |
| שגרירת ארצות הברית באומות המאוחדות | ניקי היילי (2017–2019) • קלי קרפט (2019–2021) |  |
| מנהלת הסוכנות לעסקים קטנים של ארצות הברית | לינדה מקמהן (2017–2019) • ג'וביטה קרנזה (2020–2021) |  |
| ראש סגל הבית הלבן | ריינס פריבס (2017) • ג'ון קלי (2017–2019) • מארק מדוז (2020–2021) |  |
| הערה |  ↑  רשימה זו אינה כוללת מזכירים שכיהנו בפועל  |  |
| --- | --- |
בקרת זהויות :  PLWABN: 9811303959905606  GND: 1178147312  ISNI: 0000 0000 5032 5250  LCCN: no92015764  NARA: 10574607  VIAF: 2034913   WorldCat (עם VIAF): 2034913
רוני ותום

| --- | --- |
 
 ספרי הסדרה
 1. רוני ותום: החקירה הראשונה (2019) 2. רוני ותום: החקירה השנייה (2019) 3. רוני ותום: החקירה השלישית (2020) 4. רוני ותום: החקירה הרביעית (2023) 5. רוני ותום: החקירה החמישית (2024) 6. רוני ותום: החקירה השישית (2024)
 מידע כללי
 מאת:  גיורא חמיצר
 שפת המקור:  עברית
 סוגה:  ספרות ילדים, ספרות בלשית
 הוצאה
 הוצאה:  תכלת הוצאה לאור
 תאריך הוצאה:  2019 
 סדרה
 מספר ספרים:  6
 
רוני ותום היא סדרת ספרי מתח ובלשות לילדים מתבגרים מאת גיורא חמיצר.
הספר הראשון בסדרה יצא לאור ב־2019 על ידי תכלת הוצאה לאור, ובאותה שנה יצא גם הספר השני בסדרה. ב-2020 יצא הספר השלישי, ב-2023 יצא הספר הרביעי, ב-2024 יצא הספר החמישי ובאותה השנה יצא הספר השישי.
ב-2023 סדרת הספרים עובדה לסדרת טלוויזיה הנקראת "רוני ותום" בהשתתפות דילן דרור בתפקיד רוני גבריאלי ואמילי מדואל בתפקיד תום בן עמוס. לסדרה שודרו ארבע עונות.
בחופש הגדול של 2024 צולמה החקירה החמישית לטלוויזיה, ואף זאת חמיצר חשף גם כי הספר השישי יצא כבר בסוף אוגוסט 2024 וכך יצטלם באותו החודש וזה מה שקרה.
בסוף הספר השישי חמיצר אישר שיהיה ספר שביעי, ואפילו הרבה יותר מזה.
תקציר העלילה > תקציר

רוני ותום הם שני ילדים רגילים בני שתים עשרה, שגרים בתל אביב ולומדים באותה כיתה ואף יושבים זה ליד זה. בהתחלה הם אויבים ושונאים אחד את השני, אך מהר מאוד הם מתחברים ונהיים לחברים טובים ולצמד בלשים המפענחים תעלומות שהמשטרה עצמה התייאשה מפתרונן.
לפי המתואר, חמיצר, כותב הספר, כתב אותו כביכול בהשראת רוני ותום, שאמרו לו שהתנאי היחיד שלהם כביכול הוא שיספר הכל כפי שהוא קרה, ושלא יגזים או יקטין.
תקציר העלילה > החקירה הראשונה

בספר הראשון ("רוני ותום: החקירה הראשונה") מוצגות שתי הדמויות הראשיות: רוני המסודר והנמצא תמיד בשליטה ותום הילדה החדשה בבית הספר המתוארת כפרועה, לא סטנדרטית ו"משונה". הניגודים ביניהם מביאים לאירוע שכולל פיתה עם שווארמה מטפטפת שיוצא מפרופורציות ומוביל לעימות ביניהם. בהמשך הספר מסופר כי לאחר שרוני ותום מתחברים, בזמן שהם משחקים כדורגל בהפסקה בבית ספרם הם שומעים פיצוץ, שלאחריו מסתבר שמכוניתה של נלי מזכירת בית ספר התפוצצה ואופניים נגנבו. רוני ותום מצליחים למצוא את האופניים, אך מנסים לאחר מכן לפתור את תעלומת הרכב, הגרפיטי והכסף שנגנב מקופת חדר המנהלת. המשטרה לא מאמינה להם לאורך כל ניסיונותיהם לעזור, ואף מאשימה אותם במעשה, אך לאחר שהם תופסים את הפושע אלכס ספקטור, המשטרה מאמינה להם ומוקירה אותם, ולאחר מכן רוני ותום פותחים משרד חקירות.
תקציר העלילה > החקירה השנייה

בספר השני ("רוני ותום: החקירה השנייה") מסופר כי לאחר שתום פתחה לשירה את הטלפון והיא ורוני מוצאים את מי ששינה את הקוד, אבא של תום מגיע, ואז נוסע חזרה לחו"ל. תום מוצאת מישהי בשם ירדנה אדלר שמחפשת בלשים למשימה. תום ורוני מגיעים למשרדה, ואחרי ששומעים את המשימה הפשוטה הזאת, מגיעים לזקן שגר עם מישהי לפני 70 שנה, יהלומים, אריה, בור שמוביל לים תל אביב ואוצר מטורף.
תקציר העלילה > החקירה השלישית

בספר השלישי ("רוני ותום: החקירה השלישית") מסופר כי לאחר שרוני ותום מצאו את גנב הכספת בבת מצווה של עמליה, תום נשארת לבדה בבת מצווה שלה, ורוני נוסע עם משפחתו לקיבוץ, וכל זה בחופשת הפסח. תום מקבלת הודעה מאביה שהוא והיא יחגגו בלונדון. שכולם חושבים שזה יהיה טיול כיף, זה מסתבך שתום חוזרת הביתה. ילדה בשם מיקה ואביה חמיק, סנדל קדוש, שאולי חבר של אורנה, נזירים, סליק, ובור שכמעט מוביל למותם של רוני ותום, אך גם משאלה של תום לאחר כך ביום הולדתה.
תקציר העלילה > החקירה הרביעית

בספר הרביעי ("רוני ותום: החקירה הרביעית") מסופר כי רוני חושב בעקבות משהו שתום רוצה להפסיק את הבילוש, ומפה הכל מסתבך בעקבות צ'רלי שחזר, חברתו חלי, בנה הזייפן רוי, ועוד דברים שיובילו לספר מותח יותר מכל שלושת הספרים הראשונים.
תקציר העלילה > החקירה החמישית

בספר החמישי ("רוני ותום: החקירה החמישית") מסופר כי לאחר שרוני ותום הפכו לזוג רשמי, הוריו של רוני אמרו לו שבעקבות החופש הגדול שמתחיל, הוא יהיה בחטיבת הצטיינות ולא בבית הספר הרגיל שלו. רוני לא מסכים כי הוא בלי תום, אך לבסוף החליט כן לעשות את זה – אך עם תום. אך הכל מסתבך כאשר מגיע לתום הצעת עבודה מדהימה – בדיוק ביום של המבחן הגדול כדי להתקבל לכיתת ההצטיינות. רוני אומר לא אבל תום אומרת כן. בלי שותפה, רוני, היא הולכת להרפתקאה מדהימה שלאחר שרוני מצטרף הופך למרדף חסר אונים וקשה מאוד. פושעים מנסים להרוס הכל, הבית האדום הגדול והאוצר הלאומי, והשוקר החשמלי ומערבל הבטון – כל דבר יותר מטורף מהספרים הקודמים.
תקציר העלילה > החקירה השישית

בספר השישי ("רוני ותום: החקירה השישית") רוני ותום חוזרים לבחינה חוזרת לחטיבה החדשה, והכל מסתדר להם. אך פתאום רוני מתחיל להרגיש שתום לא בסדר. היא רוצה להפסיק את הבלשות, היא יותר מצליחה בחטיבה ויש לה חברות חדשות, רוני ידע שזה לא טוב. צ'ארלי אביה של תום חוזר אך ישר ביום הראשון שרוני רואה אותו, תום רבה איתו. רוני צריך לפענח שתי תעלומות וחקירות: חקירה חדשה ללא תום שנתנו לו, והחקירה מה קרה בינו לבין תום. תום מצטרפת לחקירה, אך זה כבר מאוחר מדי, והכל מסתבך, כמו אריה ענק בתוך משאית גדולה שרוני ותום נחטפו בתוכה. זו רמת הקושי.
סדרת הטלוויזיה

ב-2023 סדרת הספרים עובדה לסדרת טלוויזיה שמשודרת בערוצים ניקלודיאון וטין ניק לצופי yes. וגם בערוץ הופ!
| --- | --- |
 מבוסס על:  "רוני ותום"
 שיר הנושא:  "משלימים לאחד" בביצוע דילן דרור ואמילי מדואל
 סוגה:  סדרת נוער
 יוצרים:  גיורא חמיצר
 כותבים:  גיורא חמיצר
 בימוי:  רינה הורן
 שחקנים:  דילן דרור אמילי מדואל
 ארץ מקור:  ישראל ישראל
 שפות:  עברית
 מספר עונות:  4
 מספר פרקים:  27
 הפקה
 מפיק:  נועם ארזי אסנת סרגה
 מפיקים בפועל:  דנה הכהן נאור
 עורכים:  דני רפיח אסנת סרגה
 צלמים:  עופר דורי דורון פרחי יאן פינקלברג
 אורך פרק:  20 דקות
 שידור
 רשת שידור:  ניקלודיאון, טין ניק (yes)  ערוץ הופ!
 תקופת שידור מקורית:  12 בפברואר 2023 – הווה
 קישורים חיצוניים
 דף התוכנית ב-IMDb
סדרת הטלוויזיה > סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 8 | 8 | 12 בפברואר 2023 | 12 בפברואר 2023 |
|  | 2 | 10 | 10 | 26 בפברואר 2023 | 28 במרץ 2023 |
|  | 3 | 9 | 9 | 17 במרץ 2024 | 17 במרץ 2024 |
|  | 4 | 8 | 8 | 7 באפריל 2024 | 7 באפריל 2024 |
כל עונות הסדרה מוגדרות כ"בינג'", כלומר כל פרקי העונה משודרים ביום אחד, זה אחר זה. ספיישל העונה השנייה, בשונה מהעונות האחרות, שודר רק שבועיים לאחר יום הבינג'. ספיישל העונה השלישית שודר שבוע לפני יום תחילת הבינג'.
סדרת הטלוויזיה > שחקנים ודמויות > דמויות ראשיות

רוני גבריאלי (דילן דרור): שותפה של תום בעסקם לבלשות פרטית. חברם הטוב של יריב ונדב. בסוף העונה הרביעית נהפך לבן זוגה של תום.
תום בן עמוס (אמילי מדואל): שותפתו של תום בעסקם לבלשות פרטית. בתו של צ'רלי, בלש פרטי גם הוא. בסוף העונה הרביעית נהפכת לבת זוגו של רוני.
סדרת הטלוויזיה > שחקנים ודמויות > דמויות משניות

יריב הוד (בן אורנשטיין): חברו הטוב של רוני. עוזר לפעמים לרוני ותום בחקירותם. מציק לרוני על חברותו עם תום.
יהלי גבריאלי (ארי חמיצר): אחיהם של רוני ועומרי ובנם של אורנה ושי.
עומרי גבריאלי (מיילו טרסוב): אחיהם של רוני ויהלי ובנם של אורנה ושי.
אורנה גבריאלי (מורן רוזנבלט): אשתו של שי ואימם של רוני, יהלי ועומרי. עורכת דין במקצועה.
שי גבריאלי (איתי פולישוק): בעלה של אורנה ואביהם של רוני, יהלי ועומרי. איש עסקים במקצועו.
שירה (אלכס מוסקל): חברתה הטובה של עמליה שלומדת עם רוני ותום. מאוהבת ברוני ושונאת את תום.
עמליה (שי לי אלמוג): חברתה הטובה של שירה שלומדת עם רוני ותום. מאוהבת ברוני ושונאת את תום.
פיני דותן (אילן קובץ') (עונה 1, אורח בעונות 4-2): שוטר האחראי על החקירה הראשונה אורח בחקירות 4-2.
נדב דגני (מתן טסמה): חברם הטוב של יריב ורוני.
צ'רלי בן עמוס (גיל ססובר) (עונות 2 ו-4): אביה של תום. בלש פרטי ונחשב לאבא לא כל כך טוב.
אורית (גל גברעם) (עונות 2-1 ו-4): מחנכת הכיתה שבה לומדים רוני ותום.
אסתר (כרמית מסילתי-קפלן) (עונה 1): מנהלת בית הספר "הנשיא".
נלי (אופיר צויגנבוים) (עונה 1): מזכירתה של אסתר. רכבה נשרף על ידי אלכס.
גרשון (ערן בן צבי) (עונה 1): סגן המנהלת של אסתר המתואר כעקשן וקשוח.
אבישי בדוסה (עידן שקרוקה) (עונה 1): עוזרו של פיני.
אלכס ספקטור (דן מור) (עונה 1): בעל עסק לאבטחה בשם "ספקטור אבטחות". האנטגוניסט של העונה הראשונה.
גלזר (פולי רשף) (עונה 2): זקן שגר בארמון של סוניה. חברם של רוני ותום שעוזר להם בחקירה השנייה.
ירדנה אדלר (מאיה ורטהיימר) (עונה 2): מיליונרית שמנסה להוציא את גלזר מהארמון של סוניה. בהתחלה, מעסיקה את רוני ותום. האנטגוניסטית של העונה השנייה.
סמי (דן קסטוריאנו) (עונה 2): עוזרה של ירדנה.
מיקה (אמה רפיח) (עונה 3): ילדה שמשבשת את רוני עם חקירה שעושה. אביה הוא חמיק, אנטגוניסט העונה השלישית.
חמיק (אלון לשם) (עונה 3): אביה של מיקה. אנטגוניסט העונה השלישית.
שאולי (גיא גורביץ) (עונה 3): חבר ילדות של אורנה, המאוהב בה. חוקר על סנדל קדוש שהיה שייך לישו.
סבתא רוחקה (אפי בן ישראל) (עונה 3): סבתו של רוני. רוני ומשפחתו מתארחים אצלה.
נטלי בן משה / חלי (ליאת בלו) (עונה 4): בת זוגו החדשה של צ'רלי, המתגלה כנוכלת סדרתית. אנטגוניסטית העונה הרביעית.
איתי / רוי "רויו" (נדב ארדיטי) (עונה 4): סטודנט למשחק שנה ב', המתחזה לבנה המוזיקאי של "חלי" (נטלי). מתפטר מעבודתו אצל חלי בסוף העונה הרביעית ועוזר לרוני ותום.
סדרת הטלוויזיה > שחקנים ודמויות > דמויות אורחות

גיורא חמיצר (בתפקיד עצמו) (אורח בעונות 2-1): כותב ספר על רוני ותום (ואף ממציא הסדרה עצמה).
גלית בר עם (שי מיקה יפרח) (אורחת בעונות 3-1): שוטרת שעוצרת את אלכס. מעריצה את רוני ותום.
רון חולדאי (בתפקיד עצמו) (אורח בעונה 2): ראש עיריית תל אביב-יפו. עוזר לגלזר.
ג'ורדן (אודיה) (אורחת בעונה 4): זמרת מפורסמת שרוני ותום מעריצים אותה.
אלישבע (עידית טפרסון) (אורחת בעונה 4): נשיאת בית המשפט העליון. אורנה ותום מעריצות אותה. עוזרת לרוני ותום.
עידן פינטו (עידן תלם) (אורח בעונה 2): בריון ח"תניק מבית הספר "הנשיא". עוזר לרוני ותום בסוף העונה השנייה.
סיגל "סיגי" (מיכל מצוב) (אורחת בעונה 2): מזכירתה של ירדנה.
אירנה (רותי תמיר) (אורחת בעונה 2): אחות בבית החולים איכילוב.
יואל חנוכה (תום חיימוב) (אורח בעונה 2): שוטר.
שמוליק (רועי פלורנטין) (אורח בעונה 1): בעל מכולת ליד בית הספר "הנשיא". מכיר את רוני מאז שהיה קטן.
מורה (אורי לביא) (אורח בעונה 1): המורה להיסטוריה של רוני ותום.
הערות שוליים

↑  רוני לידור, כישרון בספורט – חשיבה מחדש?, לקסי-קיי, 2019-06, עמ' 17–18 doi: 10.54301/jcpg6213
↑  רוני ותום: פרק 1 המלא | ניקלודיאון, נבדק ב-2024-03-09
↑  רוני ותום 2: פרק 1 המלא | ניקלודיאון, נבדק ב-2024-03-09
1 2  כולל פרק ספיישל
| רוני ותום, מאת גיורא חמיצר |
| --- | --- | --- |
| דמויות בולטות | רוני גבריאלי (דילן דרור) • תום בן עמוס (אמילי מדואל) • דמויות נוספות |  |
| כרכים | רוני ותום: החקירה הראשונה • רוני ותום: החקירה השנייה • רוני ותום: החקירה השלישית • רוני ותום: החקירה הרביעית • רוני ותום: החקירה החמישית • רוני ותום: החקירה השישית |  |
וורן כריסטופר

וורן מינור כריסטופר (באנגלית: Warren Minor Christopher; ‏27 באוקטובר 1925 – 18 במרץ 2011) היה מזכיר המדינה ה־63 של ארצות הברית מ־20 בינואר 1993 ועד 17 בינואר 1997 בממשל של נשיא ארצות הברית ביל קלינטון.
ביוגרפיה

בשנים 1977–1981 שימש כסגן מזכיר המדינה בממשל של ג'ימי קרטר, על פועלו קיבל עם עזיבתו את מדליית החירות הנשיאותית.
ב-1993 מונה למזכיר המדינה. בתקופת כהונתו תרם למספר אירועים חשובים, בהם תחילת פעולות נאט"ו לשמירת השלום בבוסניה וחתימת הסכם השלום בין ישראל לירדן. כריסטופר היה מעורב גם בהסכמי אוסלו בין מדינת ישראל ובין אש"ף, ושימש כעד לחתימה.
לאחר סיום תפקידו, סייע כריסטופר במספר אירועים נוספים. בשנת 2000 נקרא לפקח על ספירת הקולות המחודשת בפלורידה מטעם המועמד לנשיאות אל גור בעקבות התוצאות השנויות במחלוקת של הבחירות לנשיאות שם. בנוסף, הוא סייע בהשגת השלום בבוסניה בשנת 1995. עם סיום תפקידו כמזכיר המדינה סיפר כי התגאה בעיקר בקידום האיסור לתרגל ניסויים בנשק גרעיני. הוא היה חבר במועצות היועצים לארגונים "מכון וושינגטון למדיניות המזרח התיכון" ו"השותפות לאמריקה בטוחה". מ-2003 הוא הרצה בקורס ליחסים בינלאומיים באוניברסיטת קליפורניה בלוס אנג'לס. כן כתב במספר מגזינים מקצועיים בנושאי מדיניות חוץ.
מותו

וורן כריסטופר נפטר בביתו בגיל 85 ב-18 במרץ 2011, לאחר מאבק במחלת הסרטן. היה נשוי למארי וויליס, ואב לארבעה ילדים.
לקריאה נוספת

Christopher, Warren. Chances of a Lifetime. New York: Scribner Press, 2001
אור רייכרט

| --- | --- |
אור רייכרט, 2 בפברואר 2012.
אור רייכרט, 2 בפברואר 2012.
 לידה:  2 בספטמבר 1983 (בן 41) ירושלים, ישראל
 מדינה:  ישראל 
 לאום:  יהודי
 עיסוק:  מאייר וקריקטוריסט
 שפות היצירה:  עברית
 תקופת הפעילות:  מ-2007
 הושפע מ:  נורמן רוקוול, רנה גוסיני ואלבר אודרזו (אסטריקס)
 www.create-or.com
 
קריקטורה של אור רייכרט

אור רייכרט (נולד ב-2 בספטמבר 1983, כ"ד באלול ה'תשמ"ג) הוא פרסומאי, מעצב, מפיק, מאייר וקריקטוריסט ישראלי דתי-לאומי.
ביוגרפיה

רייכרט למד בישיבה התיכונית "נר תמיד" שבחשמונאים, וסיים את לימודיו שם בשנת 2000. את שירותו הצבאי עשה בבקו"ם במדור שחרורים. את הקריירה באיור החל בשנת 2007 כמאייר בעיתוני הילדים "אותיות" ו"סוכריות", וכקריקטוריסט ומאייר בעיתון מקור ראשון. בשנת 2008 עבד כגרפיקאי במקור ראשון וצייר קריקטורות בעיתונים הצופה וג'רוזלם פוסט. בפברואר 2009 זכה בתחרות בארצות הברית, וקריקטורה של הנשיא אובמה מפרי עטו הוצגה על בניין הטיימס סקוור בניו יורק. במהלך אותה שנה הוציא רייכרט, יחד עם הגרפיקאי נתנאל שפיגל, חולצות הומוריסטיות בשם "טישערט". בסוף העשור הראשון של המאה ה-21 החל לכתוב קומיקס העוסק בתנאים ב"מקור לילדים", עיתון הילדים של מקור ראשון. בשנת 2010, בעקבות הקומיקס, הוציא באמצעות דני ספרים את ספר הקומיקס הראשון בסדרה, "התנאים - מדור החורבן לרבי עקיבא". באותה שנה החל לעבוד בחברת הפרסום "גליקמן-נטלר-סמסונוב" כביצועיסט, ואייר בעיתון הילדים "ענקים".
בשנת 2011 התפטר מ"גליקמן-נטלר-סמסונוב" והצטרף למשרד הפרסום "אפיקים" כארט דירקטור. במהלך עבודתו זו עיצב מספר קמפיינים של חברות גדולות, כולל אסם, פלאפון ובזק. באותה שנה יצא לאור הספר "מזימה" של עמיעד טאוב, שאת עטיפתו אייר רייכרט.
בסוף 2012 עזב רייכרט את "אפיקים" והחל לעבוד כעצמאי במסגרת משרד פרסום שהקים. באותה שנה גם יצאו שלושה ספרי קומיקס שלו, כולם בהוצאת "דני ספרים": "הגדת הפפירוס של תחש וסלבה", "הספר הגדול לציור וקומיקס" ו"התנאים - מדור החורבן לרבי עקיבא".
משנת 2013 משמש מבקר מסעדות וכותב טור קבוע בעלון לציבור הדתי "שביעי".
בשנת 2014 יצר רייכרט תערוכת קריקטורות שלו בשם "במידה סמול" שעסקה בשמאל האנטי ציוני. באותה שנה גם הקים את "זובור", פאנל סטנדאפיסטים בו שימש כמנחה. מלבד רייכרט חברי הפאנל הם יותם זמרי, יאיר אורבך, אורי מלמד ואמיר מויאל. בשנת 2015 יזם והשתתף בתערוכת קריקטורות בשם "נכבה עכשיו - חושפים את שקר הנכבה".
בשנת 2015 הוציא לאור את מגזין הגברים "קידוש", הראשון מסוגו שפנה לקהל הדתי לאומי. המגזין הפסיק להתפרסם לאחר שלושת הגליונות הראשונים.
בשנת 2017 אצר והפיק את תערוכת "אלחנן בשחור לבן" עבור האמן והקריקטוריסט אלחנן בן אורי. בשנה זו החל גם לכתוב טור ביקורת משקאות עבור אתר האינטרנט "סרוגים", שהפך בהמשך לטור ביקורת סרטים, והפיק מספר מופעי סאטירה ופסטיבלים. הבולטים שבהם: מופע הסאטירה "הכיבוש מצחיק" בהשתתפות הסטנדאפיסטים מוחמד נעמה ואמיר מויאל, ופסטיבל ההומור היהודי "הביצה" בפתח תקווה.
בשנים 2017–2018 השתתף בתוכנית הסאטירה "עד כאן!" בתאגיד השידור הישראלי "כאן 11" ביחד עם קומיקאים צעירים וכוכבי רשת. בשנה זו פרסם יחד עם אשת התוכן רעות גולדובסקי את ספרו "לוקופדיה - האנציקלופדיה המשוגעת של הכול, כרך א'", בהוצאת סלע מאיר.
בינואר 2024 פורסמה קריקטורה פרי עטו באתר האינטרנט של עלון השבת שביעי, שאוירה בעקבות פסיקת בג"ץ בנושא עילת הסבירות שניתנה במהלך מלחמת חרבות ברזל. בקריקטורה נראית נשיאת בית המשפט העליון הפורשת, אסתר חיות, דורכת על גופת חייל הרוג ומציבה על גבו דגל עם סמל מערכת המשפט בצבעי תנועת חמאס. הנהלת בתי המשפט פנתה למו"ל בדרישה להסיר את הקריקטורה המהווה לטענתה "פרסום חמור העולה כדי חשד להסתה לאלימות" וכן "חשד לזילות בית משפט". הקריקטורה הוסרה ולא הופיעה בגרסה המודפסת של העלון.
ביוגרפיה > פעילות ברשת

ב-2 ביולי 2011 פתח רייכרט דף בפייסבוק בשם "קריקטורה יומית ושאר ירקות של אור רייכרט" שבמסגרתו העלה, כמעט מדי יום, קריקטורה אקטואלית. רבות מהקריקטורות מציגות עמדה ציונית פרו-ישראלית וימנית, וחלקן לועג לשמאל.
ב-15 במאי 2012 הקים רייכרט יחד עם מתן צור, את "פרסומי חרטא" - "חברת פרסום פיקטיבית המתמקדת במגזר הדתי לאומי". ב-19 בפברואר 2013 הודיעו רייכרט וצור על סגירת "פרסומי חרטא".
בשנת 2018 יזם את מחאת המילואימניקים "די להפקרות בצאלים" יחד עם איש התוכן והניו מדיה אריק גרינשטיין.
ביוגרפיה > פרסים

2009 – זכה במקום ראשון במרתון קריקטורות הבינלאומי של האתר buzzinews שבעקבותיה קריקטורה פרי יצירתו הוצגה על בניין בכיכר טיימס בניו יורק.
ב-2 באפריל 2012, רייכרט זכה יחד עם המעצב עידו שוורצמן בתחרות קריאייטיב של המגזין פורבס, פסטיבל הפרסום הבינלאומי "White Square" וקבוצת ה-Mizbala. בעקבות הזכייה הוא גם הוזמן לייצג את ישראל בפסטיבל White Square שהתקיים במינסק, בלארוס באמצע חודש אפריל.
2012 – זכה במקום השלישי בתחרות "מעצבים זיכרון" של יד ושם ומשרד הפנים.
חיים אישיים

רייכרט נשוי, אב לחמישה ומתגורר בדולב.
הערות שוליים

↑  קריקטורה ישראלית ב"טיימס סקוור" 5 בפברואר 2009
↑  עוזי ברוך, ספר ביכורים לעמיעד טאוב: מזימה, באתר ערוץ 7, 17 במאי 2011
↑  ספרים שהוצאתי, באתר הרשמי של אור רייכרט
↑  עפרה לקס, אור רייכרט - תרבות ופנאי, באתר בשבע, 24 במרץ 2011
↑  יוני קמפינסקי, תערוכת האיורים שצוחקת על ה"סמול", באתר ערוץ 7, ‏4 בנובמבר 2014
↑  אלכסנדר כץ, ה"בלייזר" של חובשי הכיפות: מגזין ראשון לגברים במגזר הדתי-לאומי יופץ מהשבוע, באתר אייס, 23 ביוני 2015
↑  יצחק טסלר, הקידוש מצחיק: מוחמד ואמיר לא דופקים חשבון, באתר ynet, 3 בנובמבר 2016
↑  "לראשונה בפתח תקוה פסטיבל "הביצה" להומור יהודי | פתח תקוואי". פתח תקוואי. 2017-11-29. נבדק ב-2018-05-22.
↑  אברהם בלוך, ‏הקריקטורה של חיות הוסרה; ובעיתון לא נשארו חייבים | פרסום ראשון, באתר מעריב אונליין, 4 בינואר 2024;
 אחרי הסערה: השבועון "שביעי" יודפס ללא הקריקטורה של חיות, באתר חדשות 13, 4 בינואר 2024
↑  קריקטורה יומית ושאר ירקות של אור רייכרט, באתר פייסבוק
↑  פרסומי חרטא - אודות, באתר פייסבוק
↑  סגירה, בדף של "פרסומי חרטא" בפייסבוק, 19 בפברואר 2013
↑  כתבה על קריקטורה ישראלית ב"טיימס סקוור", באתר Mynet, ‏2009 (ארכיון)
↑  ארטדיירקטורים מ'אפיקים' זכו בתחרות פרסום של המזבלה, באתר "פאשקעוויל", 2 באפריל 2012
↑  כתבה על תחרות מעצבים את הזכרון, באתר יד ושם
| --- | --- |
בקרת זהויות :  NLI: 987007296153605171  VIAF: 299306973   WorldCat (עם VIAF): 299306973
רשימת סמיכות

רשימת סמיכות (באנגלית: Adjacency list) היא מבנה נתונים נפוץ אשר משמש כשיטה לייצוג גרפים. גרפים הם גופים מופשטים אשר מכילים אוסף של צמתים וקשתות אשר מחברים בין הצמתים לצורך תיאור מבנים בתחומים שונים. הייצוג הטריוויאלי הוויזואלי של הגרפים צורך סיבוכיות זמן ריצה גבוה ומקום אחסון רב, ולכן אינו מתאים לביצוע פעולות ופקודות מתמטיות. השימוש בשיטת ייצוג זו הוא בעיקר לייצוג גרפים בהם מספר הקשתות בפועל קטן ממספר הקשתות והקשרים האפשריים בגרף.
ישנן מספר שיטות ייצוג לגרפים, כאשר כל שיטת ייצוג מתאימה לגרפים שונים לפי קריטריונים שהמשתמש קובע.
יתרונות שיטת ייצוג על ידי רשימת סמיכות בהשוואה לשיטות אחרות:
יעילות מקום: בשיטה זו צריך לאחסן רק מידע על צמתים מקושרים
השיטה מאפשרת זיהוי מהיר של צמתים סמוכים.
דרישת הזיכרון של שיטה זו יחסית נמוכה.
חסרונות שיטת ייצוג על ידי רשימת סמיכות בהשוואה לשיטות אחרות:
הסרת קשתות או עדכון בקשתות ברשימת סמיכות איטית יותר בהשוואה לשיטות אחרות.
רשימות סמיכות צורכות מקום גדול בזיכרון המחשב בהשוואה לשיטות ייצוג אחרות עבור גרפים שבהם רוב הצמתים מחוברים לרוב הצמתים האחרים.
הביצועים של רשימות סמיכות עשויים להשתנות בהתאם לגודל הגרף, כך שעבור גרפים גדולים יותר ייתכן שיותר יעיל להשתמש בשיטת ייצוג אחרת כמו מפת סמיכות או מטריצת סמיכות.
ייצוג רשימת סמיכות

גרפים הם קומבינציה של צמתים (vertices) וקשתות (edges). ברשימת סמיכות האלמנט הראשון ברשימה מייצג את הצומת, והאלמנטים האחרים מייצגים צמתים המקושרים לצומת זה.
בגרף לדוגמה, צומת A מקושר לצומת B וגם D כך שניתן לראות שכיוון הקשר לא נקבע, ולכן זהו גרף לא מכווננן (undirected graph) כלומר A קשור ל-B וגם B קשור ל-A. הרשימה המייצגת לקשרים של A תהיה:
| 0 | 1 | 2 |
| --- | --- | --- |
| D | B | →A |
בצורה דומה עבור B רשימת הסמיכות תהיה:
| 0 | 1 | 2 | 3 |
| --- | --- | --- | --- |
| E | C | A | →B |
עבור C:
| 0 | 1 | 2 |
| --- | --- | --- |
| D | B | →C |
עבור D:
| 0 | 1 | 2 | 3 |
| --- | --- | --- | --- |
| E | C | A | →D |
עבור E:
| 0 | 1 | 2 |
| --- | --- | --- |
| D | B | →E |
צורת הייצוג תהיה זהה עבור גרפים מכווננים. ההבדל הוא שבמקרה זה הקישור בין הצמתים השונים יהיה בהתאם לחץ המסומן. בגרף השני שמובא כדוגמה בעמוד זה, ניתן להבחין רשימות הבאות:
עבור A רשימת הסמיכות תהיה:
| 0 | 1 | 2 |
| --- | --- | --- |
| C | B | →A |
עבור B:
| --- | --- |
C: →B
עבור C:
| --- | --- |
Null: →C
כך מתקיים יישום קוד גנרי של רשימת סמיכות, למשל עבור התרשים הבא:
adjacency_list = {
    "A": ["B", "C"],
    "B": ["A", "C", "D"],
    "C": ["A", "B", "D"],
    "D": ["B", "C", "E"],
    "E": ["D"]
}